Mike Dirnt

Mike Dirnt (nassù coma Michael Ryan Pritchard ai 4 ëd magg dël 1972 an Califòrnia, Stat Unì), a l'é 'n mùsich american ch'a son-a 'l bass e a fa la sgonda vos ant la formassion punk-rock Green Day.

Chërsù a Rodeo (Califòrnia), a l'é stàit adotà da un nativ american e da na mare nòrd-american-a. Quandi a l'avìa 7 ani ij sò a son separasse e soa mare a l'é torna mariasse da lì a quàich ani.
Già a l'età 'd 15 ani Dirnt a l'ha chità soa ca për vive ant ël sò forgon però a 17 ani a l'ha tacà a sté an na stansia ant la ca 'd Billie Joe Armstrong.  
A l'ha studià ant la Salesian High School (anté che a l'ha sonà ansema a la banda Helder & la Heldernauts), peui ant la John Swett High School e a l'ha pijà 'l diplòma ant la Pinole Valley High School dël 1990 e ij Green Day a l'han fàit soa prima virolà dal di dòp.

Dirnt a l'ha fondà soa prima formassion con Billie Joe Armstrong dël 1987 (Sweet Children) e doi ani dòp a l'ha fondà la neuva banda dij Green Day "prima manera" (con Al Sobrant a la baterìa).

Al di d'ancheuj Dirnt a l'ha na fija, Estelle Desiree, nàita dël 1997, e un fieul, Brixton Michael, nassù dël 2008.

Dirnt, Mike